Il Campo

Il Campo a l'era n'arvista ebdomadaria, publicà a Turin da Streglio, dont a son surtì 58 nùmer daj 20 ëd novèmber 1904 ai 31 dë dzèmber 1905.
A l'é stàita dirigiùa prima da Francesco Pastonchi, peui da Gustavo Balsamo Crivelli.
Diretor responsàbil a l'era l'avocat Mario Vaccarino.
La sede dël giornal a l'era a la ca editris, an contrà Santa Teresa.

Sota la diression ëd Balsamo Crivelli, Il Campo a l'é vnù un giornal ëd poesìe duvert a le tendense artìstiche pì fosonante dël moment.
Ant ës giornal a son surtije djë scrit ëd Pica, Cesareo, Melani, Aganoor, Giani, Pastonchi, Giorgieri-Contri, Graf.

Categorìa:Giornaj